Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 806/11/2202	Galanta, 30.5.2013
EEČ : 2-17-180-2013

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.2.2012, spisová značka 3 Pv 806/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 05.11.2011 v čase o 21.10 hod v XXXXX na ul. J. Dalloša pri objekte Technických služieb prechovával v ľavom vrecku bundy igelitové vrecko s tlakovým uzáverom s obsahom hnedo-zelenej sušenej rastliny, pričom bolo zistené, že igelitové vrecko s tlakovým uzáverom obsahovalo sušený rastlinný materiál - marihuanu s hmotnosťou 430  mg, ktorá obsahovala viac ako 10  mg účinnej látky tetrahydrokanabinolu THC, z ktorého je možné vyrobiť minimálne 1  obvykle jednorazovú dávku drogy, pričom tetrahydrokanabinol je v zmysle zákona č. 139/98  Z.z. o omamných látkach, psychotropných látkach a prípravkoch v znení neskorších predpisov zaradený do I. skupiny psychotropných látok a Canabis (konopa) zaradená do I. skupiny omamných látok.

Uznesením prokurátora Okresnej prokuratúry XXXXX zo dňa 24.2.2012, spisová značka 3 Pv 806/11/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry XXXXX sp. zn. 3 Pv 806/11 – 7 zo dňa 16. 02. 2012, ktoré nadobudlo právoplatnosť dňa 28. 02. 2012 bolo podľa       § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona a bola mu uložená skúšobná doba v trvaní 12 (dvanásť) mesiacov, ktorá uplynula dňa 28. 02. 2013. 

Po uplynutí skúšobnej doby boli zadovážené nasledovné listinné podklady: odpis z registra trestov, lustrácia v systému „DVS“, správa z Obvodného oddelenia Policajného zboru v Sládkovičove, výpis z evidencie priestupkov Ministerstva vnútra Slovenskej republiky a správa o povesti z miesta trvalého bydliska Mesta XXXXX na obvineného. 

Zo zabezpečených listinných podkladov vyplýva, že obvinený XXXXX počas plynutia skúšobnej doby viedol riadny život, nespáchal žiadny trestný čin ani závažný priestupok. 

Z § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvineného s prihliadnutím na jeho doterajší život, na okolnosti prípadu, ako aj na vyššie uvedené skutočnosti som sa rozhodol tak, ako je to uvedené vo výrokovej časti tohto uznesenia.

Poučenie: Proti tomuto uzneseniu môže obvinený a poškodený podať sťažnosť do 3 dní odo dňa jeho doručenia na Krajskú prokuratúru v Trnave cestou Okresnej prokuratúry v Galante. Sťažnosť má odkladný účinok.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka